Arriba la 'Mitja Marató & 10k Ciutat de Gandia'
08 novembre 2023

## Arriba la 'Mitja Marató & 10k Ciutat de Gandia'08 novembre 2023Última actualització: 08 novembre 2023

![](../gestion/img/c6e8dd5da22cb8cb4ce57ef39894f8e2eb89a25b099e4477b68bd8e97b2435ca.jpg)  
  

**El regidor delegat d'Esports, Jesús Naveiro; la regidora delegada de Turisme, Balbina Sendra, i la presidenta del Club de Còrrer El Garbí, Lourdes Vidal,** han presentat hui la **vint-i-huitena edició de la Mitja Marató i 10K Ciutat de Gandia**, que se celebrarà **este diumenge, 12 de novembre, a les 9.30 hores**.   

  
El recorregut tindrà **dues modalitats: una primera, que consta de 21 km, i una segona en la qual els inscrits faran 10 km**. Ambdues **seran rutes circulars i començaran en el passeig Marítim Neptú**, des d'on recorreran punts diferents que poden consultar-se en **[https://mitjagandia.org](https://mitjagandia.org)**. Com a **novetat**, enguany, i fent-ho coincidir amb el desé aniversari d'esta tipologia de carrera, **l'organització ha homologat el circuit de la 10k**, que és molt diferent del de les anteriors edicions.

  
Respecte a la classificació, **totes dues carreres tindran diverses categories dividides segons l'edat dels participants**. En els dos casos **hi haurà una destinada als locals**, tant masculins com femenins, i, per part seua, **la mitja marató, comptarà amb una específica per a aquells que competisquen en cadira d'atletisme o _hand-bike_**. El grup al qual pertany cada persona també pot buscar-se a la pàgina web de l'esdeveniment.   

  
Quant als guardons, **hi haurà premis en metàl·lic** i, no sols s'entregaran als qui queden en **primera, segona i tercera posició en ambdues modalitats**, sinó **també als qui superen el rècord de temps de la mitja marató**, xifrat, a dia de hui, en 1 hora i quasi 5 minuts en la categoria masculina i 1 hora, 18 minuts i 25 segons en la femenina. Aquesta recompensa, patrocinada pel Club de Córrer el Garbí, **serà de 500 euros**.   

  
**Els dorsals podran recollir-se en la Fira Mercat del Corredor, situada en la plaça del Prado, el divendres, de 17.30 a 20 hores, i el dissabte, en horari de 10 a 13.30 hores o en el mateix tram de vesprada que el dia anterior**. També podran obtindre's **el mateix diumenge a partir de les 7 hores**.

  
**Vidal** ha explicat que hi ha **més de 3.000 persones inscrites en l'esdeveniment**, de les quals **el 40% són de fora de la província de València**. A més, ha afegit que _**“alguns venen, fins i tot, de països com Gran Bretanya o Filipines”**_.

  
Davant estes dades, **Sendra ha destacat la importància de la prova i ha agraït al club organitzador que haja fet possible que Gandia _“aposte pel turisme esportiu mitjançant la col·laboració amb el sector de l'hostaleria”_**.

[Twittear](https://twitter.com/share)